<p><b>La novel·la policíaca més revulsiva de la literatura espanyola.</b></p> <p></p> <p><b>«Poderosa, original i addictiva. Una nova veu amb un increïble potencial, que recorda Dolores Redondo, Pierre Lemaitre i Lucca D&apos;Andrea.»</b><br /><b>SANDER KNOL, editor de Xanders (Països Baixos)</b></p> <p>Susana Macaya, una jove gitana educada com a paia, desapareix després del seu comiat de soltera. Troben el seu cadàver dos dies després: la víctima ha estat brutalment torturada seguint un ritual insòlit i atroç. La seva germana Lara va patir una sort idèntica set anys enrere, a la vigília de les seves noces, però l&apos;assassí compleix condemna a la presó: algú ha imitat els seus terribles mètodes o hi ha un innocent empresonat?</p> <p>La inspectora Elena Blanco, una policia veterana, amant del karaoke, dels cotxes de col·leccionista, de les relacions sexuals en totterrenys i de la grappa -en la qual intenta ofegar el seu dolorós passat-, haurà d&apos;aixecar els vels un a un per descobrir qui ha pogut venjar-se amb tanta crueltat de totes dues núvies gitanes. En el camí, s&apos;enfrontarà als seus pitjors fantasmes.</p> <p><b>Ressenyes:</b><br />«La novel·la negra o muta o s&apos;estanca. Carmen Mola és l&apos;escriptora mutant. El pitjor d&apos;ella: que no la pots convidar a un Festival.»<br />Carlos Zanón</p> <p>«Qui és Carmen Mola? Que importa, potser? Les seves novel·les atrapen amb una originalitat que ens sotmet i ens fa desitjar més, molt més, quan, horroritzats, ens adonem que ens trobem ja a l&apos;última pàgina.»<br />Jordi Llobregat, director del Festival Valencia Negra</p> <p>«Des de la primera pàgina, Carmen Mola, sigui qui sigui, demostra tenir una veu pròpia, i això, dins i fora del gènere negre, ja és molt, potser la meitat de tot. O més.»<br />Lorenzo Silva</p> <p>«L&apos;Elena Ferrante espanyola? [...] Una estructura sòlida i un argument portat com un clàssic policial però que al mateix temps trenca diversos convencionalismes.»<br />Juan Carlos Galindo, <i>El País</i></p> <p>«Tots cauen rendits (perquè qui l&apos;agafa ja no para) davant la força i la intensitat d&apos;una història que no desmereix el millor <i>noir</i> de Pierre Lemaitre, comparteix elements amb Sandrone Dazieri i té com a protagonista una (sí, és una dona) detectiu d&apos;aquelles que fan època (i sèries).»<br />Inés Martín, <i>ABC</i></p> <p>«Crua, arriscada, actual: Mola se surt dels esquemes establerts.»<br />Gorka Rojo, <i>Zenda Libros</i></p> <p><b>Els editors estrangers han dit:</b><br />«Absorbent. Dels <i>thrillers </i>més fascinants i més ben escrits que s&apos;hagin vist a Espanya en els últims anys.»<br />Britta Claus, editora de Penguin Verlag (Alemanya)</p> <p>«Un debut impressionant. La vaig devorar de la primera a l&apos;última pàgina.»<br />Siren Maroy, editora de Gyldendal Norsk Forlag (Noruega)</p>